Direktor Trgovačkog društva PARKOVI I NASADI d.o.o. objavljuje sljedeći

**JAVNI POZIV ZA ISKAZIVANJE INTERESA ZA ZAKUP PRODAJNIH MJESTA NA   
GLAVNOJ TRŽNICI U SPLITU – TEREN 4**

**I.**

Ovaj poziv upućuje se svim zainteresiranim fizičkim i pravnim osobama, u cilju ispitivanja interesa za zakup prodajnih mjesta na Glavnoj tržnici u Splitu, Teren 4.

Prodajna mjesta koja će se davati u zakup su **štandovi** pojedinačne površine 2 m2, na kojima će se moći obavljati djelatnosti **tzv. zelene tržnice,** a što prvenstveno obuhvaća prodaju voća, povrća i sličnih proizvoda.

**Cijena mjesečnog paušala** za gore opisani štand iznosi **1.000,00 kn za štandove uz prolaz**, a za **ostale štandove** cijena mjesečnog paušala iznosi **800,00 kn**.

Ovim pozivom može se iskazati interes i za **rezervaciju štandova**, s time da će se prednost pri odabiru dati onim zakupcima koji iskažu interes za mjesečni paušal.

**II.**

Zainteresirani mogu iskazati svoj interes zaključno **do 11. srpnja 2022. godine** na Obrascu u privitku ovog Poziva.

Popunjeni obrazac podnosi se u zatvorenoj omotnici s naznakom:  
 **„PRIJAVA ZA ISKAZIVANJE INTERESA ZA ZAKUP PRODAJNIH MJESTA NA GLAVNOJ TRŽNICI U SPLITU – TEREN 4 - NE OTVARATI“**

**preporučenom pošiljkom na adresu: PARKOVI I NASADI d.o.o., Zagrebačka 21A, 21000 Split,** ili

**osobno u prijemnoj pisarnici na istoj adresi.**

Pisane prijave mogu se podnijeti i **putem e-maila: david.bitanga@parkovi-st.hr**   
  
Važećim e-mail prijavama smatrat će se samo one prijave za koje je Društvo potvrdilo primitak na e-mail s kojeg je stigla prijava.

**III.**

Prikupljeni podaci putem ovog Poziva služit će u svrhu utvrđivanja postojanja interesa za prodajna mjesta na Glavnoj tržnici u Splitu - Teren 4, te ne obvezuje Trgovačko društvo PARKOVI I NASADI d.o.o. na dodjelu istih.

**Sve pravne i fizičke osobe koje iskažu interes putem ovog Javnog poziva imat će prednost na dodjelu u zakup štandova koji su predmet ovog Poziva.  
Nadalje, prednost će se dati onim prijaviteljima koji iskažu interes za paušalni mjesečni zakup u odnosu na one koji iskažu interes za rezervaciju štanda.  
Pod uvjetom ispunjenja gornjih kriterija, zadržavamo pravo dodatnu prednost dati onim zakupcima koji su i prije preuređivanja Terena 4 imali štand u zakupu na tom području, na istoj ili sličnoj poziciji.**

U Splitu, 5. srpnja 2022. godine **DIREKTOR:**  
 **Siniša Gašparević, dipl. oec.**